Ыргак-сээктер

Ыргак-сээктер () — ийи чалгынныг курт-кымыскаяктарның бүлези,  узун салдыг бөлүкке хамааржыр (Nematocera), кыс амытаннар имаго хөй кезиинде гнус бөлүктүң кезиинде турар. Ол бүлениң аас органнары дараазында онзагайларлыг: үстүкү биле адаккы эрни шөйүлгеш узун чиңге теннери (2 эжеш чаак сөөгү) кире бээр даштын тургузуп турар; эр амыттаннарның чаак сөөгү чедир сайзыраваан — олар ызырбас. Ыргак-сээктерниң шимченгир үүргенелери турум хөөлбектерде чурттап турар. Амгы делегейде 38 төрел бөлүкке хамааржыр 3600 хире ыргак-сээктерниң хевирлерин санап турар. Россияда ёзулуг ыргак-сээктерниң (Culex), ызырар (Aedes), Culiseta, малярия ымыраазы (Anopheles), Toxorhynchites, Uranotaenia, Orthopodomyia, Coquillettidia төрел-бөлүктерге  хамааржыр 100 хевирниң төлээлери чурттап турар.

Кезек халдавырлыг аарыглар (денге, Зик болгаш чикунгунья лихорадкалары) узуткаары-биле аарынгы дамчыдып турар ыргак-сээктерни (чижээ, Aedes aegypti биле Aedes albopictus) тускай вольбахия-биле халдадырга, вирустар күш чокталып эгелээр. Бактериялар ыргак-сээктерге тараар, 10-20 чедилик тургузунда оларның 90% саны чедир чыпшына бээш, шак ынчалдыр 5 чылдан эвээш эвес хевээр турар. Ук арга Австралия, Вьетнам, Индонезия, Колумбия, Бразилия болгаш Кыдатка ажыглаттынып турар.

 Демдеглелдер 

 Литература 

 Комары, двукрылые насекомые // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
 Агринский Н. И. Насекомые и клещи, вредящие сельскохозяйственным животным. — М.: Сельхозиздат, 1962. — С. 74—91.
 Плавильщиков Н. Н. Определитель насекомых: Краткий определитель наиболее распространённых насекомых европейской части России. — М.: Топикал, 1994.
 Паразитология и инвазионные болезни животных / М. Ш. Акбаев, А. А. Водянов, Н. Е. Косминков и др.; под ред. М. Ш. Акбаева. — КолосС, 2002. — С. 710—712.